CELEX: 62012CA0183
Language: fi
Date: 2013-06-06 00:00:00
Title: Asia C-183/12 P: Unionin tuomioistuimen tuomio (kymmenes jaosto) 6.6.2013 — Valittajana Chafiq Ayadi sekä muina osapuolina Euroopan komissio ja Euroopan unionin neuvosto (Valitus — Yhteinen ulko- ja turvallisuuspolitiikka — Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvat erityiset rajoittavat toimenpiteet — Asetus (EY) N:o 881/2002 — Kumoamiskanne — Asianomaisen poistaminen kyseisten henkilöiden ja yhteisöjen luettelosta — Oikeussuojan tarve)

3.8.2013   
            
            
               FI
            
            
               Euroopan unionin virallinen lehti
            
            
               C 225/31
            
         Unionin tuomioistuimen tuomio (kymmenes jaosto) 6.6.2013 — Valittajana Chafiq Ayadi sekä muina osapuolina Euroopan komissio ja Euroopan unionin neuvosto
   (Asia C-183/12 P) (1)
   
   (Valitus - Yhteinen ulko- ja turvallisuuspolitiikka - Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvat erityiset rajoittavat toimenpiteet - Asetus (EY) N:o 881/2002 - Kumoamiskanne - Asianomaisen poistaminen kyseisten henkilöiden ja yhteisöjen luettelosta - Oikeussuojan tarve)
   2013/C 225/52
   Oikeudenkäyntikieli: englanti
   
      Asianosaiset
   
   
      Valittaja: Chafiq Ayadi (edustajat: P. Moser, QC, ja barrister M. E. Grieves, solicitor M. H. Millerin valtuuttamina)
   
      Muut osapuolet: Euroopan komissio (asiamiehet: M. Konstantinidis, T. Scharf ja E. Paasivirta) ja Euroopan unionin neuvosto (asiamiehet: E. Finnegan ja G. Étienne)
   
      Väliintulija, joka tukee komission vaatimuksia: Irlanti (asiamies: E. Creedon, avustajinaan E. Regan, SC, ja N. Travers, BL)
   
      Oikeudenkäynnin kohde
   
   Valitus unionin yleisen tuomioistuimen (toinen jaosto) asiassa T-527/09, Chafiq Ayadi vastaan Euroopan komissio, 31.1.2012 antamasta määräyksestä, jossa unionin yleinen tuomioistuin totesi, että lausunnon antaminen kanteesta, jossa vaadittiin tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 114. kerran 13.10.2009 annetun komission asetuksen (EY) N:o 954/2009 (EUVL L 269, s. 20) osittaista kumoamista, raukeaa — Asianomaisen poistaminen kyseisten henkilöiden ja yhteisöjen luettelosta
   
      Tuomiolauselma
   
   
               1)
            
            
               Unionin yleisen tuomioistuimen asiassa T-527/09, Ayadi v. komissio, 31.1.2012 antama määräys kumotaan siltä osin kuin siinä päätetään, että lausunnon antaminen Chafiq Ayadin unionin yleisessä tuomioistuimessa nostamasta kumoamiskanteesta raukeaa.
            
         
               2)
            
            
               Asia palautetaan unionin yleiseen tuomioistuimeen, jotta tämä lausuu uudelleen Chafiq Ayadin kumoamiskanteesta.
            
         
               3)
            
            
               Oikeudenkäyntikuluista päätetään myöhemmin.
            
         
      (1)  EUVL C 194, 30.6.2012.